Tunisias sentralbank

Tunisias sentralbank (fransk: Banque Centrale de Tunisie (BCT), arabisk: البنك المركزي التونسي) er sentralbanken i den nordafrikanske republikken Tunisia. 

Sentralbanken ble etablert i 1958, etter løsrivelsen fra Frankrike i 1956. 

Historie
Tunisia var fransk protektorat fra 12. mai 1881 til 20. mars 1956, da de ble selvstendige. Den 19. september 1958 ble den første sentralbankloven vedtatt - Act n° 58-90, og 18. oktober ble landets pengereform vedtatt, som bl.a. innebar ny valuta; tunisisk dinar. Den nye sentralbanken var i operativ drift fra 3. november 1958.Tunisias sentralbank - History , besøkt 25. september 2015. 

I 1988 ble sentralbankloven revidert, og sentralbanken gikk over fra to til én visesentralbanksjefer. BCT fikk også presisert sin målsetting om å opprettholde verdien av den tunisiske dinaren. Den ble revidert igjen i 1994, da den forsterket sentralbankens myndighet innen regulering og overvåkning av finansnæringen. 

Det er også gjort revisjoner av sentralbankloven i 2000, 2001, 2006 og 2007. 

Målsettinger og hovedoppgaver
Sentralbankens hovedmålsetting er prisstabilitet, det vil si stabil og lav inflasjon.Tunisias sentralbank - General task , besøkt 26. september 2015. 

Sentralbanken er bl.a. ansvarlig for følgende oppgaver:
 Overvåke landets pengepolitikk
 Overvåke pengemengden og sikre et trygt og fungerende betalingssystem
 Overvåke landets finansnæring
 Sikre et stabilt og sikkert økonomisk system
 Utstede landets valuta
 Forvalte landets valutaressurser og gullreserver
 Handle i interbankmarkedet, og publisere valutakurser
 Implementere landets valutapolitikk
 Være Statens bank og bankenes bank
 Samle og publisere økonomisk informasjon

Sentralbanksjef
Pr september 2015 er Chedly Ayari sentralbanksjef.Tunisias sentralbank - Home , besøkt 26. september 2015. Han overtok for Mustapha Kamel Nabli 26. juli 2012.CentralBanking.com - Questions raised over new central bank of tunisia governor, 26. september 2015.

Tidligere sentralbanksjefer:Karl Wohlmuth, Achim Gutowski, Magda Kandil, Tobias Knedlik, Osmund O. Uzor - Macroeconomic Policy Formation in Africa - General Issues (Google Books), besøkt 26. september 2015.Tunisias sentralbank - List of BCT Executive Board Chairmen (1958-2012) , besøkt 26. september 2015.
1958-1970 : Hédi Nouira
1970-1972 : Ali Zouaoui
1972-1980 : Mohamed Ghenima
1980-1986 : Moncef Belkhodja
1986-1987 : Mohamed Skhiri
1987-1990 : Ismail Khelil
1990-2001 : Mohamed El Béji Hamda
2001-2004 : Mohamed Daouas
2004-2011 : Taoufik Baccar
2011-2012 : Mustapha Kamel Nabli

Se også
Liste over verdens sentralbanker
Tunisias økonomi

Referanser

Eksterne lenker


Kategori:Sentralbanker
Kategori:Tunisias økonomi
Kategori:Etableringer i 1958
Kategori:Tunis